**❖ Farské oznamy ❖**

**2. nedeľa po narodení pána**

(3.1.2021 – 10.1.2021)

▪ **Liturgický kalendár:**

*Streda 6.1.*: Slávnosť Zjavenia Pána (*Traja králi*)

*Nedeľa 10.*1.: Krst nášho Pána Ježiša Krista

▪ Na základe [Uznesenia Vlády SR č. 808 z 31. decembra 2020](https://rokovania.gov.sk/RVL/Resolution/18962/1) a [Vyhlášky Úradu verejného zdravotníctva SR](https://www.minv.sk/swift_data/source/verejna_sprava/vestnik_vlady_sr_2020/ciastka_38_2020.pdf) č. 77, nadobúdajúcich účinnosť od 1. januára 2021 je stanovený prísny zákaz vychádzania a sú vo všetkých slovenských diecézach do 24. januára 2021 pozastavené verejné slávenia bohoslužieb. Slovenskí biskupi toto nariadenie zobrali na vedomie a kňazov i veriacich žiadajú o jeho dodržanie, zároveň tiež prosia o veľkú trpezlivosť, ktorá bude pre dané obdobie mimoriadne potrebná. Krsty, sobáše a pohreby je možné sláviť, sú však obmedzené maximálnym počtom 6 účastníkov a podmienené dodržaním hygienických opatrení. Chrámy nie je nariadené zamknúť: nesmú sa v nich ale konať nijaké hromadné podujatia a to sa týka aj verejného spovedania či rozdávania svätého prijímania.

▪ Dovoľujeme si vás súčasne informovať, že na základe týchto nových nariadení a tiež na základe oveľa ťažšej spoločenskej a bezpečnostnej situácii zabezpečovať technicky naše priame prenosy, tak nateraz tieto naše priame prenosy budú pozastavené. Odporúčame využívať štátne a náboženské kanály televízie a rozhlasu pre sledovanie bohoslužieb.

▪ Súčasne však s radosťou si dovoľujem oznámiť, že v priebehu zajtrajška 4.1.2021 by sa malo uskutočniť spustenie našej vynovenej farskej webovej stránky so zachovaním tej istej webovej adresy ako doteraz ([www.topolcany.fara.sk](http://www.topolcany.fara.sk)). Je to s istými prestávkami naša polročná práca, za ktorú osobitne administrátorovi nášho webu a ostatným spolupracovníkom úprimne ďakujem. V nastávajúcich hodinách sústredíme ešte našu prácu na detailné doladenie tohto nového webu. A v nasledujúcich dňoch budeme pripravený odstraňovať prípadné nedostatky alebo technické problémy, ktoré nasadením tejto stránky by mohli nastať. Webová stránka má mať rozhranie, ktoré svoj obsah automaticky prispôsobí pre počítač, smartphone či tablet. Budú v ňom viaceré vychytávky, pričom na niektorých ešte v spolupráci s mestom alebo lokálnym rádiom budeme vývojovo pracovať.

▪ Vstredu 6.1. je deň pracovného pokoja, kedy sú aj všetky obchody pozatvárané. Z tohto dôvodu v stredu nebudú žiadne úradné hodiny Kancelárie Farského úradu.

▪ Na kvety kostola a Sedembolestnú bolo obetované 2x20,- € a priamo na farský účet pre kostol bolo poslaných 20,- €. Všetkým dobrodincom úprimne ďakujeme a vyslovujeme srdečné Pán Boh zaplať a odmeň. Tiež vďaka patrí TV Central a Axalnetu a všetkým zainteresovaných za zabezpečenie priamych vysielaní. Všetkým želáme:

**požehnanejší a zdravší nový rok 2021 !**